laion/Wikipedia-Exotic huggingface dataset:
קורט פלדט

גנרל קורט פלדט (בגרמנית: Kurt Feldt;‏ 22 בנובמבר 1897 – 11 במרץ 1970), היה מפקד בכיר בוורמאכט שפיקד על כוחות במלחמת העולם השנייה. פלדט נולד ב-22 בנובמבר 1897 בשמנטאו, שהשתייכה לאימפריה הגרמנית, ובשנת 1908 התגייס לצבא הקיסרות הגרמנית, והצטרף לרגימנט האולאנים ה-4 (פומרניה ה-1), ולחם עמו במהלך מלחמת העולם הראשונה. ב-25 בפברואר 1915 הוא הועלה לדרגת אובר לוטננט, וב-18 ביוני 1917 הוא הועלה לדרגת ריטמייסטר. על פעולותיו בקרבות קיבל פלדט את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף פלדט לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 בנובמבר 1930 הוא הועלה לדרגת מיור, וב-1 במאי 1934 הוא הועלה לדרגת אוברסט לוטננט. ב-1 באוקטובר 1934 הוא מונה למפקד רגימנט הפרשים ה-3, וב-1 באפריל 1936 הוא הועלה לדרגת אוברסט. וב-10 בנובמבר 1938 הוא מונה למפקד חטיבת הפרשים ה-1. עם פרוץ המלחמה פיקד פלדט על חטיבת הפרשים ה-1, ולחם עמה במהלך המערכה בפולין כעתודת הארמייה השלישית. ב-25 באוקטובר 1939 הוא מונה למפקד דיוויזיית הפרשים ה-1, אשר הוקמה על בסיס חטיבת הפרשים ה-1, וב-1 בפברואר 1940 הוא הועלה לדרגת גנרל מיור. הדיוויזיה לחמה במהלך הקרב על הולנד, והיוותה את עתודת הארמייה ה-18, ולאחר מכן לחמה במהלך מבצע אדום כחלק מהקורפוס ה-38 במסגרת הארמייה הרביעית. לאחר מכן הדיוויזיה נשארה ככוח כיבוש בצרפת, ובאוגוסט 1940 היא הועברה לפולין. במהלך מבצע ברברוסה לחמה הדיוויזיה כחלק מהקורפוס הממונע ה-24 במסגרת ארמיית הפאנצר השנייה, וב-23 באוגוסט 1941 הוענק לו על פעולותיו עיטור צלב האבירים של צלב הברזל. ב-28 בנובמבר 1941 הוסבה הדיוויזיה שבפיקודו לדיוויזיית הפאנצר ה-24, וב-1 בפברואר 1942 הוא הועלה לדרגת גנרל לוטננט. ב-8 ביולי 1942 הוא מונה למפקד מחוז צבאי בדרום-מערב צרפת, וב-1 בפברואר 1944 הוא הועלה לדרגת גנרל חיל השריון. בספטמבר 1944 הוא פיקד על כוחות במהלך מבצע מרקט גארדן, ובפברואר 1945 הוא נשלח לדנמרק, שם נפל בשבי בסוף המלחמה. בסוף שנת 1947 שוחרר פלדט מהשבי, ולאחר שחרורו הוא התגורר בברלין המערבית, עד למותו ב-11 במרץ 1970. קורט פלדט באתר lexikon-der-wehrmacht (בגרמנית)
עמית פלד

עמית פלד (נולד ב-1973) הוא צ'לן, מנצח ופדגוג ישראלי-אמריקאי. פלד נולד בקיבוץ יזרעאל. התחיל לנגן בצ'לו בגיל 10. בשנותיו הראשונות היה פלד שחקן כדורסל. בגיל 14 עבר ללמוד אצל אורי ורדי, תלמידו של יאנוש סטארקר. למד בבית הספר תלמה ילין. כמוזיקאי מצטיין ניגן ברביעיית צה"ל. לאחר שרותו הצבאי קיבל מלגת לימודים באוניברסיטת ייל. לאחר שנת לימודים אחת עזב את ייל ועבר ללמוד אצל ברנרד גרינהאוס. לאחר שנה המשיך את לימודי התואר שלו בקונסרבטוריון למוזיקה של ניו אינגלנד. לאחר שהשלים את לימודיו עבר עם רעייתו לגרמניה ושם למד אצל בוריס פרגמנצ'יקוב והתחיל לפתח קריירה עצמאית כנגן וכמורה. פלד הוא פרופסור במכון למוזיקה פיבודי, באוניברסיטת ג'ונס הופקינס במרילנד, ארצות הברית. פלד ניגן בעבר על צ'לו Goffriler שנבנה בשנת 1733 והיה בעבר כלי הנגינה של הצ'לן פבלו קזלס. הצ'לו הוענק לו בידי מרתה קזלס איסטומין, אלמנתו של קזלס. פלד מייסד וחבר בשלישיית טמפסט, ביחד עם הכנר איליה קלר והפסנתרן אלון גולדשטיין. בישראל מרבה פלד לנגן עם אנסמבל סולני תל אביב . פלד חבר בצוות המורים של קשת אילון. בנובמבר 2018 הוחרמה מערכת מיתרים רזרבית של הצ'לו שלו על ידי אנשי הביטחון בנמל התעופה פרדריק שופן בוורשה, בירת פולין (שקרוי ע"ש המלחין הפולני פרדריק שופן), בזמן הבדיקה הביטחונית בשדה, בדרכו לטיסה לדנמרק ומשם לארצות הברית. לדברי אנשי הביטחון, המיתרים יכולים לשמש כנשק. עמית פלד הוא גם מנצח והחל משנת 2019 הוא משמש בתור מנהל מוזיקלי של התזמורת הקאמרית "עיר המוזיקה" בקליבלנד. אתר האינטרנט הרשמי של עמית פלד עמית פלד, באתר MusicBrainz (באנגלית) AMIT PELED FACULTY STRINGS Pablo and Me, סרטון באתר יוטיוב פבלו קזלס, עמית פלד ואני, בלוג של ברק טל, נצפה ב-26.8.018 איתמר אייכנר, מיתרים הוחרמו בפולין לצ'לן ישראלי נודע: "עוד תחנוק עם זה מישהו", באתר ynet, 20 בנובמבר 2018
עליך ועליי

"עליך ועליי" הוא סינגל שהוקלט על ידי הזמרת הישראלית שרית חדד. השיר יצא לאור בפברואר 2007, כסינגל הראשון מתוך אלבומה ה-15 זה ששומר עליי, על ידי חברת התקליטים אבי גואטה הפקות בע"מ. השיר הגיע למקום השני במצעד של רשת ג', השני במצעד של רדיו לב המדינה והשישי במצעד של גלגלצ. השיר נכתב הולחן והופק על ידי טל שגב ויעקב למאי. השיר הצליח להיכנס אל מצעד סוף השנה של רשת ג', שם התברג במקום ה-21, כשמתחתיו נמצא השיר "זה ששומר עליי". בנוסף לכך, נכלל השיר באלבום האוסף ה-4 של חדד, המיטב, שיצא בשנת 2012. הווידאו קליפ המלא שצולם עבור השיר, פורסם לראשונה ב-2 במאי 2007, והופץ ביוטיוב שלוש שנים לאחר מכן. בקליפ ניתן לראות את מיכל אנסקי ואת בן זוגה (זהר ליבה), כשהיא עוזבת את ביתם המשותף בעקבות ריב. הקליפ משלב אנימציה ביחד עם מציאות. סרטון השיר "עליך ועליי" באתר יוטיוב Ze Sheshomer Alai, נבדק ב-2020-10-30 David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 17.5.2007 – פזמונט, באתר pizmonet.co.il מילים לשיר עליך ועלי - שרית חדד, באתר שירונט תשס"ז – פזמונט, באתר pizmonet.co.il שרית חדד | המיטב - אוסף להיטים כפול, באתר דיסק סנטר אור ברנע, נגיעה רוקית רכה, באתר ynet, 2 במאי 2007 SaritHadadOfficial (2010-08-26), שרית חדד - עלייך ועליי - Sarit Hadad - About you and me, נבדק ב-2018-08-20 SaritHadadOfficial (2010-08-26), שרית חדד - עלייך ועליי - Sarit Hadad - About you and me, נבדק ב-2018-08-20
קרל וילהלם שפכט

גנרל קרל וילהלם שפכט (בגרמנית: Karl-Wilhelm Specht;‏ 22 במאי 1894 – 3 בדצמבר 1953), היה מפקד בכיר בוורמאכט שפיקד על כוחות במלחמת העולם השנייה, והיה חבר בבית הדין הצבאי אשר הרשיע את קושרי קשר ה-20 ביולי. שפכט נולד ב-22 במאי 1894 בהרדקה, שהשתייכה לאימפריה הגרמנית, ובשנת 1914 הוא התגייס לצבא הגרמני הקיסרי, והצטרף לרגימנט הרגלים ה-145 (לורן ה-6), ולחם בשורותיו במלחמת העולם הראשונה. על פעולותיו בקרבות קיבל את עיטור צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה נשאר שפכט ברייכסווהר, ומילא בו תפקידי פיקוד ומטה. ב-1 באוקטובר 1936 הוא הועלה לדרגת אוברסט לוטננט, וב-6 באוקטובר 1936 הוא מונה למפקד הגדוד ה-1 ברגימנט הרגלים ה-110. ב-1 ביוני 1939 הוא הועלה לדרגת אוברסט, וב-1 בנובמבר 1939 הוא מונה למפקד רגימנט הרגלים ה-55. עם פרוץ המלחמה פיקד שפכט על רגימנט הרגלים ה-55, ולחם עמו במהלך המערכה על צרפת ובמהלך מבצע ברברוסה, כחלק מהדיוויזיה ה-17. ב-8 בספטמבר 1941 הוענק לו עיטור צלב האבירים של צלב הברזל, ועל הישגיו בקרב מוסקבה הוענק לו ב-16 בינואר 1942 תוספת עלי אלון לעיטור צלב האבירים של צלב הברזל. ב-1 באוגוסט 1942 הוא הועלה לדרגת גנרל מיור, וב-10 בספטמבר 1942 הוא מונה אז למפקד בית-החולים בדבריץ. ב-1 באוגוסט 1943 הוא הועלה לדרגת גנרל לוטננט, וב-1 בדצמבר 1943 הוא מונה למפקח החינוך וההכשרה של הצבא. באוגוסט 1944 הוא מונה כחבר בבית הדין הצבאי של כבוד, שבדק את מעורבותם של קצינים בקשר ה-20 ביולי והעביר את החשודים לבית הדין העממי למשפט. יחד עמו היו חברים בבית הדין גנרלפלדמרשל גרד פון רונדשטט, גנרל-אוברסט היינץ גודריאן וגנרל ולטר שרוט. ב-1 בדצמבר 1944 הוא הועלה לדרגת גנרל חיל הרגלים, ומונה למפקד המחוז הצבאי ה-20 בדנציג. ב-16 במרץ 1945 הוא מונה למפקד הצבאי בחצי האי הל, ובסוף המלחמה נפל בשבי הרוסי. שפכט מת ב-3 בדצמבר 1953 במהלך שהותו בשבי במחנה וואיקובו, והוא בן 59 שנים. מדיה וקבצים בנושא קרל וילהלם שפכט בוויקישיתוף קרל וילהלם שפכט באתר lexikon-der-wehrmacht (בגרמנית)
לואיס פראה

לואיס קרלוס פראה (בספרדית: Luis Carlos Perea), המכונה "קורונקורו", הוא כדורגלן עבר קולומביאני. היה חלק מנבחרת קולומביה ששיחקה בשני טורנירי גביע העולם ב-1990 ו-1994 ובארבעה טורנירי קופה אמריקה בין השנים 1987–1993. כמו כן, זכה גם עם אתלטיקו נסיונל בקופה ליברטדורס בשנת 1989. פראה החל את הקריירה המקצוענית שלו בקבוצת אינדפנדיינטה מדיין בשנת 1983, שם שיחק במשך 4 עונות. ב-1987 עבר ליריבה העירונית, אתלטיקו נסיונל, מה שפתח לו את הדרך לנבחרת הלאומית וגם לצבירת תארים לרזומה. בנסיונל אימנו אותו פרנסיסקו מטוראנה והרנן דריו גומס, מי שגם היו מאמני הנבחרת. פראה החל לבסס עצמו כאחד מהבלמים הטובים בקולומביה והיה חלק מההרכב של הקבוצה שעשתה היסטוריה והייתה לקבוצה הקולומביאנית הראשונה לזכות בקופה ליברטדורס בשנת 1989. אחרי ארבע עונות במדי נסיונל, כאשר הוא מוסיף לרזומה גם את הקופה אינטראמריקנה ב-1990 ואליפות מקומית ב-1991. חזר לשחק באינדפנדיינטה מדיין לעוד שלוש עונות ואחר כך המשיך לעוד עונה בג'וניור ברנקייה. הקבוצה היחידה שלו מחוץ לקולומביה הייתה טורוס נסה מהליגה השנייה במקסיקו, שם שיחק במשך שנה ב-1995. חזר לקולומביה והצטרף לעונה לשורותיה של דפורטס טולימה, עד שחזר לקדנציה שנייה בנסיונל, עימה הוסיף עוד קופה אינטראמריקנה ב-1997 וכן את הקופה מרקונורטה ב-1998. היה אמור לעבור ולשחק בליגת ה-MLS של ארצות הברית ולהצטרף לטמפה ביי מיוטיני או מיאמי פיוז'ן, אך לבסוף לא חתם ופרש מכדורגל. פראה שיחק במשך 7 שנים ברציפות במדי הנבחרת הלאומית של קולומביה. הוא זומן לראשונה ב-1987 ושיחק בטורניר הקופה אמריקה שנערך בארגנטינה באותה שנה ובו קולומביה סיימה במקום השלישי. כעבור שנתיים השתתף בטורניר הקופה אמריקה שנערך בברזיל, שם כשלה קולומביה לעבור את שלב הבתים. פראה הפך לשחקן הרכב בנבחרת ואייש את מרכז ההגנה לצידו של אנדרס אסקובר. הוא עזר לקולומביה לסיים במקום הראשון בבית מוקדמות מונדיאל 1990 ולגבור על נבחרת ישראל בפלייאוף בדרך להעפלה ראשונה של הנבחרת למונדיאל לאחר 28 שנים. במונדיאל באיטליה שיחק פראה בכל ארבעת המשחקים של קולומביה, שהודחה בשמינית הגמר על ידי קמרון 1-2 לאחר הארכה. שיחק ב-1991 בטורניר הקופה אמריקה שנערך בצ'ילה ובו שוב סיימה קולומביה את בית הגמר במקום הרביעי. ב-1993 בטורניר שנערך באקוודור, קולומביה העפילה לרבע הגמר ופיגרה מול אורוגוואי 0-1 עד לדקה ה-88. אז קיבל פראה מסירה מלאונל אלברס ובבעיטה מרחוק הצליח לאזן את התוצאה. בסופו של דבר הייתה זו קולומביה שניצחה בדו-קרב פנדלים 3-5 והעפילה לחצי הגמר. את הטורניר היא סיימה במקום השלישי. באותה שנה שיחקה קולומביה במוקדמות מונדיאל 1994 וגם הפעם סיימה במקום הראשון כאשר היא מביסה את ארגנטינה במחזור האחרון 0–5 באצטדיון המונומנטל ומעפילה למונדיאל שני ברציפות שלה. בטורניר הגמר בארצות הברית קולומביה אכזבה וסיימה את הבית המוקדם במקום האחרון, מה שהיה גם סיום הקריירה הבינלאומית של פראה. בסך הכל שיחק פראה 78 משחקים במדים הלאומיים וכבש שני שערים: מול אורוגוואי ובמשחק ידידות שנערך ב-1988 מול קנדה ובו ניצחה קולומביה 0–3. אליפות קולומביה עם אתלטיקו נסיונל (1991) קופה ליברטדורס עם אתלטיקו נסיונל (1989) קופה אינטראמריקנה עם אתלטיקו נסיונל (1990, 1997) קופה מרקונורטה עם אתלטיקו נסיונל (1998) נבחר לנבחרת השנה של אמריקה הדרומית ב-1993 לאחר הפרישה, עבר למיאמי והחל לעבור כמאמן לפיתוח שחקנים צעירים. ללואיס יש בן שקרוי על שמו, לואיס אלברטו פראה, המשחק כדורגל מקצועני בתפקיד החלוץ. לואיס פראה, באתר Transfermarkt לואיס פראה, באתר WorldFootball.net לואיס פראה, באתר National Football Teams לואיס פראה, באתר FootballDatabase.eu
ז'ורז' מוריס ז'אן בלנשאר

ז'ורז' בלנשאר (בצרפתית: Georges Blanchard;‏ 1877–23 בנובמבר 1954) היה גנרל צרפתי, אשר שירת בצבא הצרפתי במלחמת העולם הראשונה בחזית המערבית, ובמלחמת העולם השנייה היה מפקד הארמייה הראשונה, אשר התקדמה לתוך בלגיה במהלך הקרב של בלגיה. בלנשאר נולד באורליאן בשנת 1877, למשפחה שהוציאה מקרבה סופרים ואמנים. באוגוסט 1897 התגייס בלנשאר, ובשנת 1899 סיים את לימודיו באקדמיה הצבאית לארטילריה ולהנדסה. בשנת 1913 הוא נכנס ללמוד בבית הספר הצבאי העליון של צרפת. עם פרוץ מלחמת העולם הראשונה בשנת 1914, הוא פיקד על רגימנט הארטילריה ה-56, והשתתף עמו בקרבות. במרץ 1915 הוא מונה לקצין מטה בקורפוס ה-16, וביולי אותה שנה הוא מונה לקצין מטה בארמייה הרביעית. במרץ 1918 הוא נפגע בהתקפת גז, ובמאי 1918 הוא מונה לקצין מטה במפקדתו של ז'וזף ז'ופר, שם שירת עד סוף המלחמה. בין השנים 1927–1930 שימש בלנשאר כראש מטה הצבא הצרפתי על הריין, ובין השנים 1930–1932 היה ראש המטה של גנרל אדולף גיומא. בשנת 1932 הוא הועלה לדרגת גנרל, ומונה למפקד הארטילריה של המחוז הצבאי השני. בין השנים 1935–1938 הוא פיקד על המחוז הצבאי השביעי, ובין השנים 1938–1939 הוא היה חבר מועצת המלחמה העליונה של צרפת. בלנשאר מונה למפקד הארמייה הראשונה ב-2 בספטמבר 1939, שהגנה על צרפת במקום בו חדל קו מאז'ינו מדרום לגבול הבלגי. על פי תוכנית המבצע הצרפתית היה על הארמייה של בלנשאר להיכנס אל בלגיה ולתפוס עמדות באזור שנקרא "פער ז'אמבלו" סמוך לעיר נאמור. עם הפלישה הגרמנית אכן חדרה הארמייה הראשונה ותפסה את העמדות שיועדו לה, ולחמה שם בקרבות קשים להדיפת השריון הנאצי, אך התמוטטות הקו הצרפתי, והמבקע הגרמני בסדאן אל תעלת למאנש איימו לכתר את הארמייה שנאלצה לסגת מעמדותיה. ב-19 במאי 1940, תשעה ימים לאחר תחילת הפלישה הגרמנית, נפצע מפקד קבוצת הארמיות גסטון ביוט בתאונת דרכים, ומת כעבור יומיים. בלנשאר תפס את מקומו, אך לא הצליח למנוע את כיתור קבוצת הארמיות והשמדתה. חלק מקבוצת הארמיות, כוח המשלוח הבריטי בראשות לורד גורט וכן מספר רב של חיילים צרפתים הצליחו לחצות את התעלה לבריטניה דרך דנקרק במבצע דינמו. בתחילת יוני 1940 הוענק לו עיטור הצלב הגדול של לגיון הכבוד על ידי ראש הממשלה הצרפתי פול ריינו על פי המלצתו של המפקד העליון של צבא צרפת הגנרל מקסים וייגאן, בזכות פעולותיו על יד דנקרק. לפני כניעת צרפת הוא עוד הספיק לשמש לתקופה קצרה כמפקד המחוזות הצבאיים ה-9 וה-12. ב-23 בנובמבר 1954 הוא מת בביתו בניי-סיר-סן. הגנרל בלאנשאר, הארץ, 13 ביוני 1940 Ammentorp, Steen. "Blanchard, Georges-Maurice-Jean, General". generals.dk. נבדק ב-21 באוגוסט 2012. {{cite web}}: (עזרה) הודעת צ'רצ'יל בבית הנבחרים על המצב, הַבֹּקֶר, 28 במאי 1940 המצביא ויגאן מתכונן לפעולה בדרום, הַבֹּקֶר, 30 במאי 1940 תודת נשיא צרפת למפקד חיל הצפון, הארץ, 2 ביוני 1940 אותות הצטיינות לגיניראלים בלאנשאר ופיראו, הצופה, 4 ביוני 1940 "2 Generals of France Honored". Gettysburg Times. 3 ביוני 1940. {{cite news}}: (עזרה) "Georges Blanchard". Toledo Blade. 24 בנובמבר 1954. {{cite news}}: (עזרה)
תצאי מהכלים

"תצאי מהכלים" הוא סינגל שהוקלט על ידי הזמרת הישראלית שרית חדד. השיר יצא לאור ב-12 ביולי 2007, כסינגל השלישי מתוך אלבומה ה-15 זה ששומר עליי, על ידי חברת התקליטים אבי גואטה הפקות בע"מ. השיר הגיע למקום ה-18 במצעד של רשת ג', והחמישי במצעד של רדיו לב המדינה. השיר נכתב על ידי הנרי, הולחן על ידי הנרי והופק על ידי טל שגב, יעקב למאי והנרי גם כן. השיר הועלה לרשת הזרמת המדיה ספוטיפיי, בעשור השני של המאה ה-21 ביחד עם כל האלבום זה ששומר עליי. באחת משורות השיר יש התייחסות אל הקהילה הלהט"בית, ובווינט זכה לתואר "שיר פמיניסטי". טרם הוציאה את הווידאו קליפ המלא של הסינגל, העלתה שרית חדד לערוץ היוטיוב שלה את האודיו של השיר ב-18 ביולי 2011, המציג את עטיפתו של האלבום בו נכלל, זה ששומר עליי, ולא את עטיפתו הרשמית. בנוסף לכך, העלתה חדד את שירי הסינגלים והשירים מתוך האלבום בסמוך לתאריך זה. סרטון השיר "תצאי מהכלים" באתר יוטיוב Ze Sheshomer Alai, נבדק ב-2020-10-30 David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 6.9.2007 – פזמונט, באתר pizmonet.co.il מילים לשיר תצאי מהכלים - שרית חדד, באתר שירונט Ze Sheshomer Alai (באנגלית), 2007-11-15, נבדק ב-2018-08-20 תימורה לסינגר, לא יוצאת מהכלים, באתר ynet, 28 ביוני 2007 SaritHadadOfficial (2011-07-18), שרית חדד - תצאי מהכלים - Sarit Hadad - Tezi Meakelim, נבדק ב-2018-08-20 SaritHadadOfficial, YouTube
טקס פרסי אוסקר ה-2

טקס פרסי אוסקר ה-2 (באנגלית: 2nd Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע שיצאו בין אוגוסט 1928 ליולי 1929 נערך במלון Ambassador שבלוס אנג'לס, קליפורניה, ב-3 באפריל 1930. מנחה הטקס היה הבמאי והתסריטאי ויליאם סי. דה-מיל, אחיו של ססיל בי. דה-מיל. הטקס שודר בתחנת הרדיו המקומית בלוס אנג'לס "KNX". בטקס זה נערכו מספר שינויים לעומת הטקס הראשון, הבולט שבהם הוא שההודעה על הזוכים פורסמה במהלך הטקס ולא לפניו. כמו כן מספר קטגוריות הפרסים צומצם מ-12 לשבע, ובאופן רשמי לא פורסמו שמות הסרטים המועמדים בכל קטגוריה; רק בעקבות מחקר של האקדמיה לאחר הטקס פורסמו שמות המועמדים בפועל, בהתבסס על רשומות של השופטים שהצביעו לפרסים. טקס זה הוא היחיד בתולדות טקסי האוסקר בו אף סרט לא זכה ביותר מפרס אחד. מדיה וקבצים בנושא טקס פרסי אוסקר ה-2 בוויקישיתוף אתר האינטרנט הרשמי של טקס פרסי אוסקר ה-2 אתר האינטרנט הרשמי של טקס פרסי האוסקר טקס פרסי אוסקר ה-2, במסד הנתונים הקולנועיים IMDb (באנגלית) רשימת הזוכים המלאה, באתר הרשמי
ישראל חיים יוסף אליקים

רבי ישראל חיים יוסף אליקים (סופיה – א' באייר תקנ"א בירושלים), היה מרבני סופיה, חיבר פירוש על הרמב"ם, שם יוסף. בסוף ימיו עלה לירושלים. מידת הענווה בלטה אצלו. את ספרו פתח במילים: "זה קרבן עני מנחת חוטא אשר חיברתי פה עיר תהלה סופיאה יע"א עני אני במדות ובדעות, שפל אנשים, בטל במיעוטו מדרך כף רגל לכל העובר, איש צעיר חיים יוסף אליקים". גם בנו מתארו בענווה, כתב עליו: "הרב המובהק חסיד ועניו מאוד". בסוף ימיו עלה לירושלים, ונטמן בבית הקברות היהודי בהר הזיתים. על מצבתו נכתב: "איש הבינים, חכם לב, צדיק באמונתו". ספרו "שם יוסף" הוא פירוש על הרמב"ם, הודפס בשנת תקכ"ט בסלוניקי. הספר הוכנס למאגר פרויקט השו"ת בין מפרשי הרמב"ם. בפירושו הוא חוקר האם יש שכר לאשה שמקיימת מצוות עשה שהזמן גרמן שהיא פטורה ממנה. הוא מוכיח ממה שכתב הרמב"ם לגבי מצוות לימוד תורה: ”אשה שלמדה תורה יש לה שכר אבל אינו כשכר האיש, מפני שלא נצטוית, וכל העושה דבר שאינו מצווה עליו לעשותו אין שכרו כשכר המצווה שעשה אלא פחות ממנו, ואף על פי שיש לה שכר צוו חכמים שלא ילמד אדם את בתו תורה...” שיש לאשה שכר כשמקיימת מצוות אלה, שאם בלימוד תורה שציוו לא ללמדה מקבלת היא שכר, קל וחומר שבמצוות שלא ציוו עליה שלא לעשותן שתקבל שכר. בנו, רבי יחיאל יעקב אליקים, היה חתנו של רבי דוד מג'אר. ספרו שם יוסף, באתר אוצר החכמה כרטיס קברו בהר הזיתים משנה תורה לרמב"ם, ספר המדע, הלכות תלמוד תורה, פרק א', הלכה י"ג. פירושו להלכות תלמוד תורה פרק א הלכה יג. וראו שם שהקשה על כך מדברי המשנה במשנה, מסכת סוכה, פרק ב', משנה א': "אמר רבי שמעון: מעשה בטבי עבדו של רבן גמליאל שהיה ישן תחת המטה, ואמר להן רבן גמליאל לזקנים: ראיתם טבי עבדי שהוא תלמיד חכם, ויודע שעבדים פטורין מן הסוכה, לפיכך ישן הוא תחת המטה". לדבריו, אם מי שאינו מצווה מקבל שכר על קיום המצווה היה צריך טבי לישון תחת הסוכה ולא תחת המיטה. קושיה זו הוא מתרץ על פי דברי תוספות בתלמוד בבלי, מסכת סוכה, דף כ', עמוד ב' (דיבור המתחיל ראיתם) שטבי לא רצה לתפוס מקום שמיועד לשינה של תלמידי חכמים המחויבים בסוכה, ומאידך רצה להיות קרוב אליהם כדי לשמוע את דבריהם. ומכאן המסקנה שיש שכר למי שאינו מצווה ועושה בזמן שהוא מקיים מצווה. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
לוקאס גראביל

לוקאס סטיבן גראביל (באנגלית: Lucas Stephen Grabeel; נולד ב-23 בנובמבר 1984) הוא שחקן וזמר-יוצר אמריקאי, אשר מוכר בעיקר בשל תפקידו בתור ראיין אוונס בסדרת סרטי "היי סקול מיוזיקל", ולאחר מכן בזכות הופעתו בתור טובי קניש בסדרה "הוחלפו בלידתן" ברשת Freeform. גראביל נולד בספרינגפילד, מיזורי ב-23 בנובמבר 1984, בנם של ג'ין (לבית הרמן) וסטיבן גראביל. במהלך לימודי התיכון, גראביל ניגן בתופים עבור כנסייה מקומית והקים קבוצת שירה א-קפלה לגברים בשם "No Treble". בשנת 2004 שיחק גראביל לראשונה בסרט המקורי של ערוץ דיסני "Halloweentown High" לצד שחקנים כמו פין ויטרוק ודבי ריינולדס. בשנת 2006 הוא גילם את ראיין אוונס בסרט המוזיקלי זוכה פרס אמי "היי סקול מיוזיקל" ובשני סרטי ההמשך. בשנת 2010 קיבל תפקיד דיבוב קבוע בסדרת האנימציה "איש משפחה". משנת 2011 שיחק בתפקיד ראשי את טובי בסדרת הדרמה "הוחלפו בלידתן". בשנת 2018 השתתף בסרט "נשים קטנות"; המהווה עיבוד מודרני לרומן באותו שם מאת לואיזה מיי אלקוט. 2011 - Sunshine לוקאס גראביל, ברשת החברתית פייסבוק לוקאס גראביל, ברשת החברתית אקס (טוויטר) לוקאס גראביל, ברשת החברתית אינסטגרם לוקאס גראביל, סרטונים בערוץ היוטיוב לוקאס גראביל, במסד הנתונים הקולנועיים IMDb (באנגלית) לוקאס גראביל, באתר AllMovie (באנגלית) לוקאס גראביל, באתר Rotten Tomatoes (באנגלית) לוקאס גראביל, במסד הנתונים הקולנועיים KinoPoisk (ברוסית) לוקאס גראביל, באתר ספוטיפיי לוקאס גראביל, באתר סאונדקלאוד (באנגלית) לוקאס גראביל, באתר Last.fm (באנגלית) לוקאס גראביל, באתר AllMusic (באנגלית) לוקאס גראביל, באתר MusicBrainz (באנגלית) לוקאס גראביל, באתר Yandex.Music (ברוסית) לוקאס גראביל, באתר Discogs (באנגלית) לוקאס גראביל, באתר Songkick (באנגלית) לוקאס גראביל, באתר Genius לוקאס גראביל, באתר SecondHandSongs לוקאס גראביל, באתר בילבורד (באנגלית)
פורד אקונוליין

פורד אקונוליין (באנגלית: Ford Econoline, שם נוסף: Ford E series, שם נוסף: Ford Club Wagon ) היא מכונית מסחרית, מתוצרת יצרנית הרכב האמריקאית פורד אשר יוצרה בין השנים 1960–2014. דגמי פורד אקונוליין יוצרו בארצות הברית ובקנדה. דגמי "פורד אקונוליין" שירתו ברחבי העולם ברשויות השונות, כולל רשויות החירום, כ-ניידות משטרה, אמבולנסים, מיניבוסים. היצרן פורד ממשיך לייצר משנת 1992 ועד היום מרכבים של E series בתצורות: cutaway/stripped chassis. דור ראשון (יוצר בין השנים 1961-1967) דור שני (יוצר בין השנים 1968-1974) דור שלישי (יוצר בין השנים 1975-1991) דור רביעי (יוצר בין השנים 1991-2014) מסחרית טנדר משאית קלה מיניבוס 4 דלתות - ואן 6 דלתות - ואן 2 דלתות - טנדר 3 דלתות - ואן 3 דלתות - ואן 3 דלתות - ואן 4 דלתות - ואן 1997 - 186,690 יחידות 1998 - 206,026 יחידות 1999 - 202,024 יחידות 2000 - 187,027 יחידות 2001 - 159,565 יחידות 2002 - 185,065 יחידות 2003 - 161,721 יחידות 2004 - 171,017 יחידות 2005 - 179,543 יחידות 2006 - 180,457 יחידות 2007 - 168,722 יחידות 2008 - 124,596 יחידות 2009 - 85,735 יחידות 2010 - 108,258 יחידות 2011 - 116,874 יחידות 2012 - 122,423 יחידות 2013 - 125,356 יחידות 2014 - 103,263 יחידות 2015 - 50,788 יחידות (מארז בלבד) 2016 - 54,245 יחידות (מארז בלבד) 2017 - 53,304 יחידות (מארז בלבד) "פורד אקונוליין", שנת 1960 "פורד אקונוליין", שנת 1961 - טנדר "פורד אקונוליין", שנת 1961 - טנדר מבט לתא הנהג "פורד אקונוליין", שנת 1963 - טנדר "פורד אקונוליין", שנת 1964 "פורד אקונוליין", דור ראשון - מסחרית "פורד אקונוליין", דור ראשון - טנדר "פורד אקונוליין", דגם "200", שנת 1968 "פורד אקונוליין", דגם "150", שנת 1975 "פורד אקונוליין", שנת 1992 (צולם בקנדה) "פורד אקונוליין", שנת 1997 (צולם בקנדה) "פורד אקונוליין", סדרה "E-Series", שנת 2006 "פורד אקונוליין", סדרה "E-Series", שנת 2008 "פורד אקונוליין", "פורד אקונוליין", סדרה "E-Series" "פורד אקונוליין", סדרה "E-150" "פורד אקונוליין", סדרה "E-350" - משאית קלה "פורד אקונוליין", סדרה "E-450" - משאית קלה "פורד אקונוליין", סדרה "E-550" - משאית קלה "פורד אקונוליין", סדרה "E-450" - משאית קלה "פורד אקונוליין", סדרה "E-450" - רכב קמפינג "פורד אקונוליין", סדרה "E-350" - מבט לתא הנהג "פורד אקונוליין" - ניידת משטרה עירונית בלאס ווגאס "פורד אקונוליין" - ניידת משטרה בניו יורק סיטי "פורד אקונוליין" - ניידת משטרה "פורד אקונוליין" - ניידת משטרה "פורד אקונוליין" - ניידת משטרה של FBI "פורד אקונוליין" מדגם "E-350", שנת 2005 - אמבולנס "פורד אקונוליין" - אמבולנס "פורד אקונוליין" - אמבולנס "פורד אקונוליין" - אמבולנס "פורד אקונוליין" - אמבולנס "פורד אקונוליין" - אמבולנס של רשות הכיבוי "פורד אקונוליין" ,מדגם "E-350" של מגן דוד אדום "פורד אקונוליין" - מיניבוס באטלנטיק סיטי "פורד אקונוליין" - מיניבוס "פורד אקונוליין" - מיניבוס "פורד אקונוליין" - מיניבוס (צולם בקנדה) "פורד אקונוליין" - מיניבוס "פורד אקונוליין" - מיניבוס פורד פורד טרנזיט פורד טרנזיט קונקט פורד טרנזיט קורייר פורד טרנזיט בס מדיה וקבצים בנושא פורד אקונוליין בוויקישיתוף "פורד אקונוליין" caranddriver.com/ford/e-series "פורד אקונוליין" edmunds.com/ford/econoline-wagon מרכבי "E series" pickuptrucks.com/2014/04/ford-will-continue-e-series-cutawaystripped-chassis "פורד אקונוליין" - ואן edmunds.com/ford/e-series-van פורד אקונוליין 6.0 אוטומטית ארוך מנוע 6.0 ליטר, שנת 2007 וואלה, חדשות הרכב
אריק איידל

אריק איידל (באנגלית: Eric Idle; נולד ב-29 במרץ 1943) הוא שחקן, קומיקאי ובמאי קולנוע וטלוויזיה אנגלי. הוא עוסק גם בכתיבה ובהלחנה. איידל התפרסם בעיקר במסגרת מונטי פייתון, בה כיכב במספר רב של דמויות ועסק בכתיבה של מערכונים שונים. המערכונים שכתב מתאפיינים בטקסטים ארוכים מאוד, הנאמרים במהירות וברצף, אשר אותם היה אומר בעצמו בדרך כלל. איידל כתב והלחין רבים משירי מונטי פייתון, ביניהם את הלהיט מתוך הסרט בריאן כוכב עליון: Always look on the bright side of life, שאותו גם שר, בנוסף לשירים אחרים של החבורה. איידל היה חברו הקרוב של המוזיקאי ג'ורג' האריסון, יוצא להקת הביטלס. הקשר האישי ההדוק בין השניים אפשר את הפקתו של הסרט "בריאן כוכב עליון". כאשר פנה איידל להריסון וסיפר לו כי ה-BBC ביטלו את השתתפותם בהפקת הסרט, הסכים הריסון להשקיע את כל רכושו בסרט, ואף הקים לשם כך חברת הפקות עצמאית. לימים כינה איידל את הצעד של הריסון: "כרטיס הקולנוע היקר ביותר ששולם אי פעם". לאחר ההתפרקות של חבורת מונטי פייתון, הופיע איידל בסרטים שונים ובטלוויזיה, וגם דיבב בסרטים החרב הקסומה (את הדרקון דבון), ובשרק השלישי (את מרלין הקוסם). מדיה וקבצים בנושא אריק איידל בוויקישיתוף אתר האינטרנט הרשמי של אריק איידל (באנגלית) אריק איידל, ברשת החברתית אקס (טוויטר) אריק איידל, ברשת החברתית Goodreads אריק איידל, במסד הנתונים הקולנועיים IMDb (באנגלית) אריק איידל, באתר AllMovie (באנגלית) אריק איידל, באתר Rotten Tomatoes (באנגלית) אריק איידל, במסד הנתונים הקולנועיים KinoPoisk (ברוסית) אריק איידל, באתר אפל מיוזיק (באנגלית) אריק איידל, באתר ספוטיפיי אריק איידל, באתר Last.fm (באנגלית) אריק איידל, באתר AllMusic (באנגלית) אריק איידל, באתר MusicBrainz (באנגלית) אריק איידל, באתר Discogs (באנגלית) אריק איידל, באתר Songkick (באנגלית) אריק איידל, באתר Genius אריק איידל, באתר SecondHandSongs נירית אנדרמן, איך כמעט לא הקמתי את "מונטי פייתון", באתר הארץ, 14 באוקטובר 2018 ערך זה הוא קצרמר בנושא בריטים. אתם מוזמנים לתרום לוויקיפדיה ולהרחיב אותו.